Pielisjärvi

Pielisjärvi oli Pohjois-Karjalassa sijainnut Suomen kunta, joka yhdistyi Lieksan kauppalan kanssa Lieksan kaupungiksi vuonna 1973. Pielisjärven muut naapurikunnat olivat Eno, Ilomantsi, Juuka, Kontiolahti, Kuhmo ja Nurmeksen maalaiskunta. Koillisessa Pielisjärvi rajoittui Neuvostoliiton rajaan. Lieksan kauppala puolestaan oli erotettu Pielisjärven kunnasta vuonna 1936. Vuonna 2014 Lieksa, Nurmes, Juuka ja Valtimo aloittivat kuntaliitosselvityksen. Kuntaliitoksen toteutuessa olisi syntynyt uusi Pielisjärven kaupunki, jonka väkiluku olisi noin 28 000 ja joka olisi pinta-alaltaan Suomen kolmanneksi suurin kunta ja suurin kaupunki, 8 607,02 km². Uuden Pielisjärven kaupunginjohtajaksi suunniteltiin Nurmeksen kaupunginjohtaja Asko Saatsia.http://www.radiorex.fi/paikallisuutiset/:newsid/44291?PHPSESSID=b4db7789158f62a7d25dbe615da7cb8a Juuka oli ensimmäinen kunta, joka irtaantui Pielisjärven kuntaliitoshankkeesta. Lopulta kuntaliitoshanke kariutui lopullisesti Nurmeksen ja Valtimon kunnanvaltuustojen vastustukseen. Ainoastaan Lieksa kannatti kuntaliitosta. ==Väestö== Seuraavassa kuvaajassa on esitetty Pielisjärven väestönkehitys kymmenen vuoden välein vuosina 1880–1970. Lieksan kauppala erotettiin Pielisjärvestä vuonna 1936, mutta sen asukkaat ovat mukana Pielisjärven luvuissa vielä vuonna 1940. Vuoden 1970 taajamarajauksen mukaan Pielisjärven taajamat olivat Lamminkylä (247 asukasta), Lieksan keskustaajama (389 asukasta), Mähkö (1 505 asukasta), Pankakoski (1 474 asukasta) ja Surpeenvaara (365 asukasta). Näistä Lieksan keskustaajama, Mähkö ja Surpeenvaara sijaitsivat osin Lieksan puolella, ja niiden kohdalla on mainittu tässä pelkästään Pielisjärven puolella asunut asukasmäärä. Vuonna 1960 määritellyistä taajamista Mätäsvaara, Vieki ja Vuonislahti lakkasivat olemasta taajamia vuonna 1970. ==Tunnettuja Pielisjärvellä syntyneitä tai asuneita== * Heino Kaski (1885–1957), säveltäjä * Albin Koponen (1881–1944), kansanedustaja * Heikki Kujanpää (s. 1961), elokuva- ja teatteriohjaaja, käsikirjoittaja, näyttelijä * K. V. Laurikainen (1916–1997), ydinfysiikan professori * Anna- Liisa Linkola (1914–1999), diplomi-insinööri, kansanedustaja * Osmo Makkonen (1909–1960), diplomi-insinööri ja vesirakentamisalan yritysjohtaja * Nikolai Mauro (1897–1959), kauppias, yrittäjä ja yritysjohtaja, kauppaneuvos * Pauli Mauro (1913–1991), kauppias, yrittäjä ja yritysjohtaja, kauppaneuvos, Nikolai Mauron veli * Jussi Mikkonen (1902–1995), yritysjohtaja, teollisuusneuvos * Ernst Nevanlinna (1873–1932), professori, päätoimittaja * Mikko Oinonen (1883–1956), taidemaalari * Otto Oinonen (1898–1937), toimittaja, kirjailija * Eila Pehkonen, (1924–1991) näyttelijä * Matti Puittinen, (1883–1937), kansanedustaja * Yrjö Pöyhönen (1885–1973), metsänhoitaja ja Metsähallituksen virkamies, metsäneuvos * Jorma Rissanen (1932–2020), informaatioteoreetikko * Eva Ryynänen (1915–2001), kuvanveistäjä * Seppo Saarelainen (s. 1947), yrittäjä ja yritysjohtaja, teollisuusneuvos * Eliel Soisalon-Soininen (1856–1905), valtioneuvos * Jakob Stenius nuorempi (1732–1809), "Koski- Jaakko", kirkkoherraStenius, Jakob (1732–1809). Kansallisbiografia- verkkojulkaisu * Jakob Stenius vanhempi (1704–1766), "Korpi-Jaakko", kirkkoherra Risto Husan puhe Korpi-Jaakko muistolaatan paljastustilaisuudessaStenius, Jakob (1704–1766). Kansallisbiografia- verkkojulkaisu * Marutei Tsurunen (Martti Turunen, s. 1940), Japanin parlamentin ylähuoneen jäsen * Heikki Turunen (s. 1945), kirjailija * Kaarina Turunen (s. 1943), näyttelijä * Varma K. Turunen (1913–1994), kansanedustaja == Lähteet == == Aiheesta muualla == * Suomen Sukututkimusseura. Hiski- projekti. Pielisjärvi. *Pielisjärven isäntäluettelo, noin vuoteen 1850 saakka *Pielisjärven kylät, talot ja asukkaat maa- ja henkikirjoissa *